Elisabeth er blot 22 år gammel og har lige været med til at vinde VM for kokke. Det har hun gjort sammen med kokken Brian Mark Hansensom. Sammen har de deltaget i det uofficielle VM for kokke, en konkurrence, der hedder Bocuse d'Or som afholdes i Lyon. Elisabeth Madsen stammer fra Løgstør-området og har siden 2020 arbejdet på Svinkløv Badehotel, hvor hun har arbejdet sammen med kokken Kenneth Toft Hansen, der også selv har vundet den selv samme konkurrence. - Jeg har det rimelig sindssygt, faktisk. Det var det her, jeg drømte om, og nu er drømmen gået i opfyldelse, siger en meget glad Elisabeth Madsen på en skrattende telefonforbindelse. Der er en masse jubelråb i baggrunden. - Der har været et højt pres, siden vi gik i gang lidt i fire i morges, fortæller hun. Skal I så hjem at sove nu, eller skal I fejre sejren? - Vi skal helt sikkert ud at fejre det her. Vi holder en officiel recpetion nu, og så skal vi ud at fejre det med vores bedste venner og familie bagefter. Det er endnu uklart om den 22-årig VM-vinder skal fortsætte ved Svinkløv Badehotel, eller om hun skal arbejde et andet sted.

Opsummering:
Det er mandag aften blevet til en sejr for det danske hold ved Bocuse d'Or.